open-index/open-wikipedia-markdown huggingface dataset:
Amemasu

**Amemasu** (アメマス) eller **Ō-amemasu** (大アメマス) er en gigantisk hval- eller fiskelignende skapning fra ainofolklore. Den lever i Mashusjøen i Hokkaido, og kantrer båter, skaper jordskjelv og forårsaker andre katastrofer.

Ifølge en historie, svelger amemasu en hjort som har kommet ned til vannet for å drikke, men hjortens gevir river opp den store fiskens mage og dreper den. Amemasus enorme lik demmer så opp sjøen, og setter den i fare for å flomme over. En gud i form av en fugl advarer menneskene som bor i nærliggende landsbyer. Noen landsbyboere rømmer til høyere grunn, men de som ikke tror på fuglens varsler finner amemasus kropp og sleper den ut av sjøen. Deretter strømmer vannet med stor styrke innover landet, og skyller bort alt som finnes der. Området er i dag kjent som Konsengen'ya-sletten.

*Amemasu* er også navnet på en spesiell type røye; Salvelinus leucomaenis leucomaenis.
Bruneck

**Bruneck** (tysk) eller **Brunico** (italiensk; ladinsk *Bornech*) er en by i Italia. Den ligger i Pustertal i Syd-Tirol, der sidedalen Tauferer Ahrntal møter Pusterdal.
Bruneck er hovedstaden i distriktet Pustertal.
Av kommunens 14&nbsp;100 innbyggere (2004) er 83 % tysk-, 15 % italiensk- og 2 % ladinsktalende.
## Referanser


## Eksterne lenker
*
Lakshola kraftverk

**Lakshola kraftverk**  er et  vannkraftverk ved Nordfjord  i Sørfold kommune i Nordland. 
Kraftverket utnytter et fall mellom reguleringsmagasinet Faulvatnet og Nordfjordelva. Faulvatnet reguleres mellom 318 og 314 moh.

Til Faulvatnet overføres det vann fra Moskusvatnan og Steinfjellvatnan.

Det er installert effekt på 31 MW og midlere årsproduksjon er på 116 GWh. Produksjonen startet i 1999.
 
Kraftverket var eid av Elkem og verket hjemfaller til staten i 2056.  I oktober 2009 ble det bekjentgjort at Østfold Energi sammen med Nord-Trøndelag Elektrisitetsverk kjøper Siso kraftverk og Lakshola kraftverk i fra Elkem.

I 2010 overtok Norsk Vannkraftproduksjon AS kraftverket fra Orkla.

Verket har forsynt Elkem sin smelteverkproduksjon, Elkem Salten, i Straumen med elektrisk kraft.

## Referanser


## Kilder
* 
* NVE vannkraftdatabase
* Østfold Energi
* Siso Energi
Det nordlige Amerika

:*Se også regionen [[Nord-Amerika (region)|Nord-Amerika]]


*'Det nordlige Amerika*' er en *FN-definert* [[subregion]] nord i det [[Nord-Amerika|nordamerikanske kontinentet]]. Ifølge [[FN]] inkluderer denne regionen landområdene nord for [[Mexico]] og [[Karibia]]. Landområdene som tilhører *Det nordlige Amerika* (ifølge FN) er [[Grønland]] (Danmark), [[Saint-Pierre og Miquelon]] (Frankrike), [[Canada]], [[Bermuda]] (Storbritannia) og [[Amerikas forente stater|USA]].  Størstedelen av [[Mexico]] tilhører regionen [[Nord-Amerika (region)|Nord-Amerika]] geografisk, men FN definerer hele Mexico under [[Mellom-Amerika|Sentral-Amerika]] geopolitisk.

== Geografisk inndeling ==

Selv om Mexico (utenom 5 delstater øst for [[Tehuantepec-eidet]]) ikke tilhører [[Sentral-Amerika]] geografisk, har FN valgt å inkludere hele Mexico innunder regionen Sentral-Amerika geopolitisk. Både størstedelen av Mexicos landområder og dets befolkning (utenom statene [[Chiapas]], [[Tabasco (delstat)|Tabasco]], [[Campeche (delstat)|Campeche]], [[Quintana Roo]] og [[Yucatán (delstat)|Yucatán]]) befinner seg geografisk i regionen [[Nord-Amerika (region)|Nord-Amerika]].

== Omtale av *Nord-Amerika* vs *det nordlige Amerika* i Norge ==
I Norge blir veldig ofte det [[Nord-Amerika|nordamerikanske]] kontinentet feilaktig benyttet når en omtaler det nordlige Amerika. På [[engelsk]] kalles «det nordlige Amerika» for *Northern America''.

## Se også
* Amerika
* Karibia
* Syd-Amerika
* Anglo-Amerika
* Latin-Amerika
* Iberoamerika
* Hispanoamerika

## Referanser
Kvarv kraftverk

**Kvarv kraftverk**  er et  vannkraftverkved Øvre Kvarv  i Sørfold kommune i Nordland. 

Kraftverket utnytter et fall på 238 meter fra reguleringsmagasinet Rismålsvatnet. Rismålsfossen reguleres av kraftverket.

Kraftverket ble oppgradert med nytt maskineri våren 2016. 

Det er installert en francisturbin på 2,2 MW. Midlere årsproduksjon er på 9,6 GWh.

Kraftverket eies av Indre Salten Energi, som har overtatt Sørfold kraftlag. Kraften selges i hovedsak lokalt.

## Referanser


## Kilder
* 
* NVE vannkraftdatabase

## Eksterne lenker
* Indre Salten Energi AS
Meran

**Meran** (tysk) eller **Merano** (italiensk) er Syd-Tirols nest største by og ligger ved elven Etsch (italiensk *Adige*) der Vinschgau, Passeier- og Etschdalen møtes.
Av byens 35&nbsp;100 innbyggere (2004) er 52&nbsp;% tysk- og 48&nbsp;% italiensktalende.

Bare få kilometer fra Meran ligger slottet Tirol, som har gitt navnet til regionen og var stamborgen til de første grevene av Tirol.
Inntil 1420 var Meran residensbyen for grevene av Tirol, og forble offisielt Tirols hovedstad inntil 1848, selv etter at Innsbruck hadde tatt over som residensby.

## Labers
I åssiden opp for Obermais i Meran ligger distriktet Labers med flere vingårder, frukthager, bevertningssteder og hoteller, bl.a. Schloss Labers, St. Valentin og Schloss Rametz. Her oppholdt Suzannah Ibsen seg sommeren 1897 for å søke helbred for sine giktiske plagers skyld.

## Referanser


## Eksterne lenker
*
Peter Lødrup

**Peter Lødrup** (født 29. august 1932, død 16. juni 2010) var en norsk jurist og professor ved Universitetet i Oslo.

Han tok juridisk embedseksamen ved Universitetet i Oslo i 1957 og ble dr.juris i 1966 på avhandlingen *Luftfart og ansvar*. Han var professor ved Institutt for privatrett fra 1970 til 2002.

Lødrup var konstituert som dommer i Høyesterett fem ganger; 1991, 1992, 1994, 1997 og 1998.

Lødrup utgav en rekke bøker innen blant annet familierett, arverett og erstatningsrett. Han var også leder for utvalget som utredet ekteskapsloven av 1991 og satt i en rekke andre offentlig oppnevnte utvalg, senest i skiftelovutvalget som avga sin innstilling i november 2007. 

Lødrup startet Karnov Norsk Kommentert Lovsamling (nå Norsk Lovkommentar), som utkom med første utgave i 1994, sammen med professor Knut Kaasen (Institutt for Sjørett) og høyesterettsdommer Steinar Tjomsland på forespørsel fra det danske forlaget Thomson. Han var også sentral i arbeidet med å starte Karnov i Sverige noen år senere.

Lødrup ble tildelt St. Olavs Orden i 2001. Han var sønn av forfatterinnen Evi Bøgenæs.

Han var medlem av Det norsk videnskabs-akademi.

## Bibliografi
* Lødrup, P. og Holmøy, V. (2001). *Ekteskapsloven med kommentarer* (2. utgave). Oslo: Gyldendal Akademisk
* Smith, L. og Lødrup, P. (2006). *Barn og foreldre* (7. utgave). Oslo: Gyldendal Akademisk
* Lødrup, P. (2008). *Arverett* (6. utgave). Oslo: Gyldendal Akademisk
* Lødrup, P. (2008). *Oversikt over erstatningsretten* (6. utgave). Oslo: Damm
* Lødrup, P., Kluften E., Linge, T. og Gjøslien, T. (2008). *Vergemålsloven med kommentarer*. Oslo: Gyldendal Akademisk
* Lødrup, P. (2009). *Lærebok i erstatningsrett* (6. utgave, i samarbeid med Morten Kjelland). Oslo: Gyldendal Akademisk
* Lødrup, P. (2009). *Oversikt over arveretten* (5. utgave). Oslo: Cappelen Akademisk Forlag
* Lødrup, P. og Sverdrup, T. (2009). *Familieretten* (6. utgave). Oslo
* Lødrup, P. og Sverdrup, T. (2009). *Oversikt over familieretten* (2. utgave). Oslo: Cappelen Akademisk Forlag

## Referanser
Sørfold kraftlag

**Sørfold kraftlag** var energiproduksjonsselskap med forretningskontor i Straumen i Sørfold kommune i Nordland. Kraftverket produserte årlig om lag 21,5 GWh og leverte 32 GWh. Både produksjon og leveranse skjedde lokalt i kommunen.

Sorfold Kraftlag eksisterer ikke lenger, selskapet ble slått sammen med Fauske Lysverk i 2014. Fauske Lysverk ble siden omdannet til Indre Salten Energi.

Indre Salten Energi er en nettleverandør og en tilbyder av elektroelektroniske tjenester gjennom datterselskapene iSalten Nett og ISE. Selskapet har i dag omtrent 70 ansatte og 8000 kunder. 
 
Kraftlaget var et andelslag og det ble stiftet da A/L Tørfjord Lysverk og A/L Sørsiden Lys og Kraft slo seg sammen i 1958. Kraftverket gir varme til et kunstgressanlegg like ved.

Selskapet eide kraftverkene
#Røyrvatn kraftverk
#Kvarv kraftverk 

## Referanser


## Eksterne lenker
* Sørfold kraftlag
Petter Myhre

**Petter Myhre** (født 1972) er en norsk fotballtrener som er assistenttrener for Vålerenga.

Myhre overtok som trener i  etter at Kjetil Rekdal trakk seg 22. august 2006. I 2008 ble han ansatt som sidestilt hovedtrener i Strømmen IF sammen med Thomas Berntsen. Dette engasjementet varte fram til årsskiftet 2010-2011 kombinert med jobben som fotballkommentator i TV 2.. På nyåret 2011 forlot han jobben som trener da et utvidet engasjementet i TV 2 ikke var mulig å kombinere med trenerjobben.

## Trenerkarriere
### Vålerenga
Myhre trente Skjetten SK før han kom til Vålerenga i 2001 hvor han var hovedtrener fra og med sesongen 2007.

#### Sesongen 2006
Under hans tid i Vålerenga gikk klubben fra en syvendeplass på tabellen til en tredjeplass i serien etter 9 kamper (7 seiere, en uavgjort og ett tap). Dermed ble Vålerenga klare for spill i UEFA-cupen og Royal League. Vålerenga gikk også til kvartfinalen i Royal League 2005/2006 etter fire seire og to uavgjorte kamper i det innledende gruppespillet.

#### Sesongen 2007
Sesongen ble et antiklimaks for bronselaget fra 2006. Laget ble hele første halve del av sesongen liggende under midten av tabellen, vekslende mellom plassene 11 og 13. De siste kampene før ferien endte med bortetap mot Aalesunds FK og hjemmetap mot Viking FK. I tillegg var VIF det laget i Tippeligaen som skåret færrest mål i samme periode (9 mål).

Myhrer varslet etter tapet mot «Tangotrøyene» at det skulle bli oppvask i klubben. 8. juli 2007 måtte Myhre avkrefte at det var intern konflikter innad i Vålerenga mellom han og sportssjef Jan-Erik Aalbu. 27. juli 2007 trakk Myhre seg etter eget ønske.

Petter Myhre fikk kort tid etter sin tid i Vålerenga i 2007 tilbud som fotballekspert for TV2. Hans tilknytning til TV2 varte til 2022 da han signerte en fem års kontrakt med Lillestrøm Sportsklubb.

## Referanser


## Eksterne lenker
*
Vestre Aker kirke

**Vestre Aker kirke** er sognekirke for Bakkehaugen, Majorstuen og Vestre aker menighet og prostesete for Vestre Aker prosti i Oslo bispedømme i Bydel St. Hanshaugen i Oslo kommune. Den ligger på Kalvehaugen på Ullevål i Oslo med gateadresse Ullevålsveien 117 i Bydel St. Hanshaugen.

## Bygningen

Dagens kirke er den opprinnelige og ble innviet som sognekirke for Aker allerede 12. desember 1855 av biskop Jens Lauritz Arup. Bygningen er en langkirke i nygotikk tegnet av Heinrich Ernst Schirmer med omtrent 500 plasser etter den siste restaureringen i 1969. Prekestolen ble tegnet av Alexis de Chateauneuf omtrent 1850 og sto opprinnelig i Vår Frelsers kirke (Oslo domkirke). Glassmaleriene er utført av Bernhard Greve, midtfeltet i 1939 og sidevinduene i 1955. 

## Orgel
Kirkens orgel første orgel ble bygget i 1861 av det norske orgelbyggeriet Eriksen & Svendsen. Det ble vesentlig ombygget og utvidet ved 100-årsjubileet i 1955 av J. H. Jørgensen Orgelfabrikk. Det har nå 27 stemmer og elektropneumatisk traktur. 

## Historie

Da Christiania by kjøpte Aker kirke (fra 1861 kalt Gamle Aker kirke) av Aker herred i 1852 trengte Aker ny sognekirke. Før salget var gjennomført vedtok herredsstyret å kjøpe 20 mål tomt fra Isach Muus’ eiendom på Kalvehaugen. Dette var opprinnelig beitemark for Ullevål gård, og området der kirken ble oppført ble i 1853 solgt av Muus til Aker kommune etter at Aker sogn var besluttet delt i to (østre og vestre). Det var strid om navnet. Blant andre hevdet P. A. Munch at tradisjonen tilsa navnet Ullevål kirke etter gården den sto på.

Ved kirken ligger Vestre Aker kirkegård, innviet samtidig med kirken, og et menighetshus oppført i 1983.

Vestre Aker kirke er et kulturminne og har nummer 85816 i Riksantikvarens kulturminnebase.

## Referanser


## Litteratur
*
* Kirkebøe M. C.: *Oslo kirker i gammel og ny tid*. Land og kirke, 1956
* Oslo byleksikon. Oslo. Kunnskapsforslaget, 2000
* Skjelsbæk, Sverre (red.): *Gamle Aker kirke*. Akademisk forlag, 1980
* Statistisk årbok for Oslo 2005. Oslo kommune

## Eksterne lenker
* Arc Vestre Aker kirke
* Vestre Aker menighet, offisielt nettsted (avlest 1. november 2009)
Røyrvatn kraftverk

**Røyrvatn kraftverk**  er et vannkraftverk øst for Straumen  i Sørfold kommune i Nordland. 
Kraftverket utnytter fallet på 110 meter fra reguleringsmagasinet Røyrvatnet til Straumvatnet. Røyrvatnet reguleres mellom 115 og 111 moh.

Kraftverket ble bygget av tyskerne under den andre verdenskrigen, og overtatt av NSB etter krigens slutt. Verket ble overtatt av dagens eier i 1966.

I 2006 sto en ny kraftstasjon og rørgate ferdig og produksjonen i anlegget ble da fordoblet.

Det er installert en francisturbin med ytelse 2,7 MW og den midlere årsproduksjon er på 13,5 GWh.
 
Kraftverket eies av Indre Salten Energi, som har overtatt Sørfold kraftlag.

## Referanser


## Kilder
* 
* NVE vannkraftdatabase
* Indre Salten Energi
Cerro Culiacán

**Cerro Culiacán** (Culiacánfjellet) er et fjell i Cortazar i delstaten Guanajuato i Mexico. På toppen av fjellet er det bygd master for kringkasting og telekommunikasjon.

## Eksterne lenker
* Historie og informasjon om Cerro de Culiacán (på spansk)
Ole Robert Reitan

**Ole Robert Reitan** (født 1971) er en norsk forretningsmann. Han er medeier i familiekonsernet Reitan AS, og administrerende direktør for handelsselskapet Reitan Retail, som omfatter forretningsområdene REMA 1000 Norge, REMA 1000 Danmark, Reitan Convenience og Uno-X Mobility. Tidligere var han administrerende direktør i dagligvarekjeden Rema 1000 i Norge og Danmark, som ble startet av hans far, Odd Reitan.   

Ole Robert Reitan er utdannet ved Norges Markedshøyskole. Han begynte i REMA 1000 i 1996, hvor han ble markedsdirektør i 1998. I 2001 ble han markedsdirektør i Reitan Narvesen. Han ble administrerende direktør i REMA 1000 i 2005, en rolle han beholdt frem til 1. januar 2021, da han ble administrerende direktør for Reitan Handel/Reitan Retail.   

Reitan er styremedlem i holdingselskapet Reitan AS.

## Familie
Han er sønn av Odd Reitan og bror til Magnus Reitan.

## Referanser


## Eksterne lenker
*
Nicole Fourcade

**Nicole Fourcade** (fødenavn *Nicole Anne Marie Ghislaine Navaux*; 20. juni 1917 – 16. april 1990) var en fransk skuespiller og forfatter. Hun giftet seg i 1951 med den populære komikeren og skuespilleren Gérard Philipe og tok kunstnernavnet Anne Philipe. De fikk to barn sammen; Anne-Marie, født 21. desember 1954, og Oliver, født 9. februar 1956. Etter hans død i 1959 skrev hun to bøker om ham: *Souvenirs*, 1960 og *Le Temps d'un soupir* (Kort som et sukk), 1963. Mange av hennes romaner er satt til Provence med dets bakgrunn av lys, vann, vind, og sensuell varme. Hennes bøker reflekterer opplevelse av livet som en skjør lykke, alltid truet.

## Bibliografi
* *Caravanes d'Asie*, récit, préface de Claude Roy, Julliard, 1955
* *Gérard Philipe * (en collaboration avec Claude Roy), Gallimard, 1960
* *Le Temps d'un soupir*, roman, Julliard, 1963
* *Les Rendez-vous de la colline*, roman, Julliard, 1966
* *Spirale*, Gallimard, 1971
* *Ici, là-bas, ailleurs*, roman, Gallimard, 1974
* *La Demeure du silence* (entretiens avec Eva Ruchpaul), Gallimard, 1975
* *Un été près de la mer*, roman, Gallimard, 1977
* *L'Éclat de la lumière* (entretiens avec Marie-Hélène Vieira da Silva et Arpad Szenes), Gallimard, 1978
* *Promenade à Xian*, Gallimard, 1980
* *Les Résonances de l'amour*, roman, Gallimard, 1982
* *Je l'écoute respirer*, récit, Gallimard, 1984
* *Le Regard de Vincent*, roman, Gallimard, 1987
* *Arpad Szenes* (en collaboration avec Guy Weelen), monographie, Cercle d'Art, 1991
* *Correspondance 1946-1978, Georges Perros, Anne & Gérard Philipe*, préface de Jérôme Garcin, Finitude, 2008
* Le roman laissé inachevé à sa mort par Anne Philipe est paru dans *[[La Nouvelle Revue française]]*, 456, janvier 1991, {457, février 1991 et 458, mars 1991, sous le titre *Roman interrompu*.

## Referanser


## Kilder
* Minneord i Die Zeit

## Eksterne lenker
*
Warlocks

**Warlocks** er en norsk rapgruppe fra Oslo. Navnet kommer fra engelsk der «warlock» refererer til en trollmann. Gruppen ble etablert i 1992 under navnet «Warlocks of Mayhem».

## Historie
Rapgruppen «Warlocks of Mayhem» ble stiftet i 1992 av tvillingene André «Tech Rock» Eriksen og Kevin «Karma» Eriksen, sammen med kameratene Haakon «Hawk» Lund, Jan Erik «Small MC» Nøkleby og Kenneth «Kennybong» Engen i 1992. «Warlocks of Mayhem» var nært knyttet til miljøet rundt Blitzhuset i Oslo. De holdt sine første konserter der og ble intervjuet av blitzavisen Smørsyra.

Navnet ble senere endret til bare «Warlocks». Nøkleby og Engen sluttet kort tid etter og startet sin egen gruppe, «Valuable Scamps».

Warlocks har utgitt fem album og har i tillegg bidratt på album med artister som Diaz, Tommy Tee og Ken Ring. Bandet vant Alarmprisen 2002 i klassen hiphop/rap for albumet *[[Afterlife]]*. De ble også nominert til Alarmprisen 2006 i samme klasse for albumet *[[The Neverending Story (album)|The Neverending Story]]*. De laget musikken til den norske spillefilmen *[[Sønner]]* i 2006.

Eriksen-tvillingene er også medlemmer av breakdancegruppen Atomic B-Boys. Haakon Lund arbeider som radioshowvert og som musikkprodusent, der han arbeider mest med mixtapes og EP-er i eget navn og eget plateselskap. Han står bak produksjonen for rapperne Simon Divine og Andyboy. Kevin Eriksen har en solokarriere under artistnavnet Kevin.

## Kontroverser
*I 1995 spilte Warlocks inn en video til låten «Graff Kill» fra Lyrical Marksmen-albumet. I videoen knuser rap-gruppen en jernbanevogn som tilhører NSB. Dette skapte bråk og NSB politianmeldte Warlocks.
*I 1996 takket Warlocks ja til en kontrakt med Christer Falck og hans nystartede Ironic Recordings. Singlen *«The VOT-Click»* ble utgitt før Warlocks raskt valgte å gå videre til Tommy Tee sitt Tee Productions. Det førte til gjennombrudd med låta «Flashbacks» fra albumet *Top Notch*. Resultatet ble en årelang feide med Christer Falck og Darkside of the Force. Sistnevnte var signert til Falck sin label.

## Diskografi

### Album

### Singler og 12"

**[[The Vot Click]]* (1996) 
**Flashbacks* (1997)  
**Flashbacks pt. 1 and 2* (1997) 
**The Way My Mind Works* (1997)
**Top Notch Vinyl EP* (1997)  
**For Those Who Never Saw This* (1998)  
**Foul Child with T.P. Allstars* (1999)   
**Techniques & Styles 99* (1999)   
**U R A Dick* (2001) 
**Rap Game* (2001) 
**Hahaha!* (2002) 
**Stay Warm* (2005)
**Soundboy* (2005)

## Referanser


## Eksterne lenker
* 
* 
* Warlocks på myspace
* Warlocks – Stay Warm (Youtube)
Bergen-Dale-Voss Billag

**Bergen-Dale-Voss Billag** (BDV) ble stiftet i 1965, og var en videreføring av selskapet Dale og Bergsdalen Billag, i samarbeid med NSB Biltrafikk. Som navnet sier, hadde billaget konsesjon på strekningen Bergen – Voss over Vaksdal. 

I 1977 gikk billaget sammen med Bergen-Hardanger Billag (BHB) og Voss-Stalheim-Gudvangen Automobillag (VSG) og dannet Bergen-Hardanger-Voss Billag (BHV).
Arne Amundsen

**Arne «Maler'n» Amundsen** (født 7. august 1952 i Oslo, død 6. september 2014 i Fetsund) var en norsk fotballspiller, og var keeper for blant annet Lyn, Strømmen og Lillestrøm.
	
Amundsen spilte aktivt frem til 1989, og spilte i løpet av karrieren 459 kamper (339 obligatoriske). Han gikk til Lillestrøm fra Lyn i 1977. I Lillestrøm fikk han med seg to seriegull, tre sølv og to bronse. Han spilte i seks cupfinaler, hvorav fire endte med seier. Da han etter 1987-sesongen ikke fikk fornyet tillit i Lillestrøm, meldte Amundsen overgang til Strømmen, hvor han var førstevalget i mål de to neste sesongene. Han la opp og ble keepertrener for LSK. Da Frode Grodås ble skadet i juni 1993 var Amundsen reserverkeeper for Jon Knudsen i to kamper.

## Referanser




## Eksterne lenker
* 
* Presentasjon på ''LynFotball.net'' (1972-76)
* Arne Amundsen på Kanaripedia
Greenwich Village

**Greenwich Village**, på folkemunne kjent som «the Village», er et strøk av Manhattan i New York. Området grenser mot Broadway i øst, Hudsonelven i vest, Houston Street i sør og 14th Street i nord. Greenwich Village er et utpreget boligstrøk, og kafeer, restauranter og mindre forretninger dominerer gatebildet. Bydelen er kjent for sin bohemkultur. Washington Square Park, med den berømte triumfbuen Washington Square Arch, ligger i Greenwich Village, i likhet med New York University.

Greenwich Village var i utgangspunktet en egen by, grunnlagt på 1630-tallet av hollenderne under navnet Noortwyck. Da engelskmennene senere erobret New York, fikk området sitt nåværende navn.
Flass

**Flass**, på latin **pityriasis**, avskalling av skjellaktige flak fra huden, særlig i hodebunnen. En viss avskalling er normalt. 

## Kjennetegn
Flass kan sees og kjennes som små "kaker" av hud i hodebunnen. Det klør, og mange klorer bort flasset så de får sår. Flass forveksles ofte med tørr hud. I motsetning til tørr hud, faller ikke flasset av av seg selv. Flass er så vanlig at det nesten må regnes som normalt. Friske barn har sjelden flass, tenåringer har det ofte &ndash; og ved 20-årsalderen er det svært vanlig. Etter 50 år er flass en sjeldenhet.

Håret utvikler seg fra hårrøttene i hodebunnen. Oppstår det forstyrrelser eller sykdom i disse røttene, kan det påvirke hårets vekst og utvikling. Noen sykdommer utvikler seg bare i hodebunnen, men oftest er de en del av hudsykdommer som også finnes andre steder på kroppen, for eksempel eksem og psoriasis. Slike plager er mange ganger verst om høsten og vinteren og forsvinner gjerne om våren og sommeren.

Mange frisører kan hjelpe til med å oppdage hudforandringer i hodebunnen, og hvis man har plager med flass bør man ta kontakt med lege/hudlege.

## Hva er årsaken til flass?
Hormoner spiller en rolle, noe som forklarer hvorfor vi får mest flassing i pubertetstiden. Men sannsynligvis er flassing et samspill av flere faktorer. Alle voksne over 15 år har sopp i huden over hele kroppen. Denne soppen, som heter Pityrosporum ovale, fører til flass hos noen. Flass skyldes ikke soppen i seg selv, men at huden reagerer på soppen. Den samme soppen kan også forårsake eksem rundt nesen, i øyebrynene og der hvor øyenvippene er festet. Det kalles *[[seboreisk eksem]]* eller seboré. Flass i hodebunnen kan noen ganger skyldes hudsykdommen psoriasis.

## Behandling
Flass kan ikke forebygges og om plagene ikke er for store, kan tilstanden holdes i sjakk med regelmessig bruk av mild sjampo. Når håret vaskes, forsvinner det vanlige flassproblemet for så å dukke opp igjen etter noen dager.

I mer hardnakkede tilfeller kan man bruke flass-sjampo som selges på apotek, i helsekostforretninger og dagligvarehandel. I tillegg kan man også få et tjæreholdig hårvann som masseres inn i hodebunnen om kvelden og skylles ut om morgenen. 

For å bli kvitt flass og seborreisk eksem må soppveksten stoppes. Da må man bruke salver og spesielle sjampoer. Soppdrepende sjampo kan kjøpes på apoteket uten resept, blant annet under navnet Fungoral. Men flass har lett for å komme tilbake. Derfor kan det være lurt å bruke sjampoen av og til, også etter at flassen er borte. Blir det riktig ille, bør man søke lege og få resept på mer effektiv flass-sjampo.

## Eksterne lenker
* Lommelegen.no om flass
* Klikk.no om flass
* Hudlegekontoret om flass
* Helsenytt.no om sykdommer i hodebunnen
* Apotek1.no om flass
Meretz

**Meretz** (tidligere **Meretz-Yachad**) var et venstresosialdemokratisk politisk parti i Israel som eksisterte mellom 1992 og 2024. 

På hebraisk betyr *yachad* (יחד) «sammen» og *meretz* (מרצ) «vitalitet» eller «energi». Partiet var sionistisk, grønt og venstreorientert sosialdemokratisk.

I 2024 slo partiet seg sammen med Arbeiderpartiet og dannet det nye partiet Demokratene. 

## Historie
Partiet ble dannet i desember 2003 ved sammenslåingen av venstrepartiene Meretz og Shahar.

Meretz oppstod i 1992 gjennom et samarbeid mellom tre andre partier: Ratz (רצ, Bevegelsen for borgerrettigheter og fred), Mapam (מפ"ם) og Shinui (שינוי, Endring). Det nye partiet ble ledet av Ratz-formannen Shulamit Aloni. Etter at partiet i 1996 gjorde et dårlig valg og partiets fraksjon i Knesset ble redusert fra 12 til 9 ble Yossi Sarid valgt til ny leder. Samme år registrerte de tre partiene offisielt Meretz som ett parti. En del av Shinui forlot imidlertid partiet i 1997.

Shahar ble dannet av den tidligere Arbeiderpartipolitikeren Yossi Beilin i juni 2002 og hadde ifølge seg selv som mål å forene de i Israel som går inn for fred og sosial rettferd, og å skape et klart alternativ til den høyreorienterte regjeringen.

Det nye partiet var først kjent som Yachad, men ettersom undersøkelser viste at navnet Meretz var bedre kjent i den israelske befolkningen tok partiet i 2005 navnet Meretz-Yachad.

Partiet hadde i 2005 omkring 22&nbsp;000 medlemmer. 

## Referanser


## Eksterne lenker
* 
*
Pisanello

**Antonio di Pucci Pisano**, bedre kjent som **Pisanello** (født omkring 1395 i Pisa, død 1455 i Roma), var en italiensk maler og medaljegravør i ungrenessansen og elev av Gentile da Fabriano.

Pisanellos verker oppviser en minutiøs og detaljert gjengivelse av virkeligheten. «Sankt Eustachius visjon» er et utmerket eksempel på Pisanellos naturalisme, hans måte å gjengi ridderskapet og hans beundring for naturen. De fleste av Pisanellos fresker har dessverre blitt ødelagt.

## Referanser


## Eksterne lenker
*
Høyforsmoen kapell

**Høyforsmoen kapell** ligger i Beiarn kommune og sogn, Salten prosti i Nordland og ble innviet i 1960.

Kapellet ble bygget på dugnad. Kirkestedet har hatt kirkegård siden 1916, på den tiden stod det et mindre gravkapell der.

Arkitekt for kapellet var Andreas W. Nygaard.

## Referanser


## Litteratur
* 

## Eksterne lenker
* 
* Den norske kirke i Beiarn
* 
* Lokalhistoriewiki
Pål Anders Ullevålseter

**Pål Anders Ullevålseter** (født 1968) er en norsk motorsportutøver som har gjort seg spesielt bemerket innen enduro. 

## Biografi
Han har deltatt i Rally Dakar 12 ganger, med andreplass i 2010 som beste plassering. Han ble europamester i enduro i 1998 og 2000 og tok VM-tittelen sammenlagt i Ørkenrally i 2004.

Ullevålseter kjørte motocross fra 1987 til 1996, men gikk deretter over til Enduro. Han er også landslagssjef for endurolandslaget. 

Han har vunnet fire realityserier for kjendiser: ''Isdans'' (2007), *[[71° nord – Norges tøffeste kjendis|71 grader nord - Norges tøffeste kjendis]]* (2011), ''Farmen kjendis'' (2018) og ''Mesternes mester'' (2019). Han har også vært deltaker i *[[Skal vi danse (TV-program)|Skal vi danse]]* (2013).  

I 2010 gav Katrine Bjerke Mathisen ut biografien *Pål Anders Ullevålseter, Drømmen om Dakar*.  

Han er gift med tidligere proff-kickbokser Mette Solli.

## Meritter Rally Dakar
* 2002 – 9.-plass
* 2003 – 7.-plass
* 2004 – beste privatfører, 5.-plass
* 2005 – brøt etter 10 dager grunnet brukket kravebein
* 2006 – 6.-plass
* 2007 – 4.-plass 
* 2008 – avlyst
* 2009 – 4.-plass
* 2010 – 2.-plass 
* 2011 – 6.-plass
* 2012 – 6.-plass

## Meritter Africa Race
* 2014 – 1.-plass
* 2015 – 1.-plass
* 2016 – 1.-plass
* 2017 – 1.-plass
* 2018 – brøt grunnet motorhavari

## Referanser


## Eksterne lenker
*
Valerij Goppa

**Valerij Denisovitsj Goppa**, russisk **Вале́рий Дени́сович Го́ппа**, er en russisk matematiker. Han var mannen som i 1981 konstruerte Goppa-koden.

## Litteratur
**Geometry and codes* 1988 ISBN 90-277-2776-7

## Referanser


## Eksterne lenker
* Group representations and algebraic information theory   Fra Izvestiya Mathematics, 1995, 59:6, 1123–1147
Philippe Noiret

**Philippe Noiret** (1930–2006) var en fransk skuespiller.

Han ble regnet som en av de mest produktive og suksessfulle skuespillerne i sin generasjon, og med den italiensk-franske filmen *[[Cinema Paradiso]]* ble han kjent over store deler av verden. 

## Filmografi i utvalg

## Referanser


## Eksterne lenker
* 
*
Beiarn gamle kirke

**Beiarn gamle kirke** ble bygget som annekskirke til Gildeskål kirkesokn i 1724. Bakgrunnen var et besøk som Thomas von Westen, "Samenes apostel", gjorde i 1716 som antakelig bidro sterkt til at et "finnekapell" ble bygget, og Beiarn fikk sitt første kirkebygg.

Etter tradisjonen på den tiden skulle en tømmerstokk avgjøre hvor kirka skulle ligge. Den ble lagt i sjøen, og der den fløt i land, skulle kirka stå. Men siden tømmerstokken havnet rett ved ei steinur på Vold, ble det bestemt at kirkestedet skulle plasseres rett på andre bredden av Beiarelva, på Moldjord.

Beiarn gamle kirke ble trolig bygget som en laftet langkirke, men har fått noen tilbygg underveis og lignet etterhvert en korskirke. Den sørlige vingen ble bygget såpass stor at den fikk navnet "Nykirken". Tårnet var av en type som ble kalt *[[tårnrytter]]* som av form ligner en løkkuppel med spissen opp. 

Omkring 1860 var kirken blitt i så dårlig forfatning at det vinterstid ofte stod 30 cm med vann over kirkegulvet, som frøs til is. Og det ble påbegynt arbeid med å få bygget en ny kirke.

Beiarn herredstyre besluttet den 30. september 1875 at kirka skulle rives. Det kirkelige inventaret ble bevart og plassert på loftet i den nye Beiarn kirke. Det som soknepresten ikke så nytte i, ble auksjonert bort, og resten brent.

## Kilder
*Erling Vegusdal Eriksen: *Beiarn soknekalls historie.* Beiarn, 1949.

## Eksterne lenker
Den norske kirke i Beiarn
Fabriano

**Fabriano** er en by i Marche i Italia. 

Fabriano synes å ha blitt grunnlagt i tidlig middelalder av folk som kom fra en litene romerby fem kilometer sønnenfor,kalt Attiggio (Latin *Attidium*). Fabriano ble ett av de første steder i Europa der det ble laget papir av høyeste kvalitet i industriell skala. Dette tok til på 1200-tallet. Byen har fortsatt (2021) ry på seg for sitt fine vannmerkede papir. Dette gjorde at Fabriano vokste til stor velstand i senmiddelalderen og i renessansen. Det var også én av faktorene for opprettelsen av den nærliggende byen Foligno i Umbria som ett av de første trykkerisentra i Kirkestaten og i Italia generelt på 1470 og fremover.

Det italienske maleren Gentile da Fabriano kom fra denne byen.  
## Referanser


## Eksterne lenker
*
Stavkirka på Savjord

**Stavkirka på Savjord** er en privat stavkirkekopi i Beiarn kommune. Den ble påbegynt i 2005, ferdig i 2008 og rommer 25 personer.

Den er privateid og er bygget på eget initiativ av eieren Magnus Stensland. Stavkirken er en forminsket kopi av Gol stavkirke som står på Norsk Folkemuseum på Bygdøy i Oslo. I løpet av to vintre laget Stensland omkring 7000 takspon, og alt materialet til stavkirken er hentet fra egen skog.

I 2009 ble stavkirka godkjent til bruk ved vielser av Biskopen i Sør-Hålogaland. 
## Referanser
Christian Goldbach

**Christian Goldbach** (18. mars 1690 - ) var en prøyssisk matematiker. Han ble født i Königsberg i Preussen som sønn av en prest. Goldbach leste jus og matematikk. Han reiste mye i Europa og møtte flere berømte matematikere; blant andre Gottfried Wilhelm von Leibniz, Leonhard Euler og Nicolaus I Bernoulli. Goldbach arbeidet på det nyåpnede russiske Vitenskapsakademi og underviste den senere tsar Peter II av Russland.

Goldbach leverte viktige bidrag til matematikken og huskes i dag for Goldbachs formodning. Han studerte også teorien omkring ekte potenser.

## Referanser


## Eksterne lenker
* Elektroniske kopier av Eulers korrespondanse med Goldbach
Antonio del Pollaiuolo

**Antonio di Jacopo d'Antonio Benci**, bedre kjent som **Antonio del Pollaiuolo** (født omkring 1432 i Firenze, død 4. februar 1498 i Roma), var en italiensk maler, billedhugger, gravør og gullsmed i ungrenessansen og bror av Piero del Pollaiuolo.

## Liv og verk

Pollaiuolo antas å ha vært elev av Andrea del Castagno og arbeidet nært med broren Piero. Deres verk er sterkt antikkinspirert. Sammen med Vasari utførte de disseksjoner for å forstå menneskekroppens oppbygning, og var på den måten tidlige representanter for den florentinske renessansens kombinasjon av vitenskapsmann og kunstner.

Pollaiuolos ubestridelige mesterverk er maleriet «Den hellige Sebastians martyrium» (sannsynligvis utført sammen med broren). I maleriet merkes en ny måte å fremstille menneskekroppen med tydelig angitt muskulatur. I stikket «Strid mellom nakne menn» (omkring 1474), inspirert av Mantegna, er handlingen enda voldsommere og oppvisningen av muskelstrukturen fullstendig. «Apollo og Dafne» og «Herkules og Anteus» vises i et lyrisk landskap der det topografiske allikevel ikke er hovedmotivet.

Brødrene Antonio og Piero del Pollaiuolo tilbragte sine siste år i arbeidet med Sixtus IVs og Innocent VIIIs graver i bronse i Peterskirken i Roma. Pavens håndbevegelse og skikkelsenes plassering på Innocents grav ble kopiert i senere gravmonumenter.

## Referanser


## Eksterne lenker
*
Tony Buzan

**Anthony «Tony» Peter Buzan** (1942–2019) var en britisk utdanningskonsulent og forfatter av selvhjelpsbøker. Buzan populariserte og videreutviklet ideen om mental lesekyndighet og en tenkeprosess kalt tankekart. Han utgav en rekke bøker om tema.

## Biografi
Buzan ble født i Palmers Green i Londons distrikt Enfield i Middlesex. Han var elev på videregående skole i Vancouver i Canada. Hans bror er akademikeren Barry Buzan, professor i internasjonale relasjoner. Buzan fullførte sine første studier ved Universitetet i British Columbia og var deretter student ved Simon Fraser University, også i Britisk Columbia, i årene 1965–1966. I løpet av denne tiden ble han involvert i Mensa.

### Huskesystemer og annet
Buzan fremmet huskesystemer og teknikker for tankekart. 

I 1970-årene hadde han en tv-serie på BBC kalt *Use Your Head*, og de etterfølgende år utgav han bøker som *Use Your Memory*, *Master Your Memory*, *Use Your Head*, *The Speed Reading Book* og *The Mind Map Book*. Han var medforfatter og forfatter av over 80 bøker som har blitt oversatt til mange språk. Disse populærpsykologiske bøkene handlet for det meste om å oppnå bedre hukommelse, kreativitet og teknikker for raskere lesning. Han var grunnlegger og president for Brain Foundation, foruten også Brain Trust Charity, og medgrunnlegger av Londons Mind Body Spirit Festival foruten også Mind Sports Olympiad. I 2006 lanserte han sitt eget dataprogram for å støtte et tankekart kalt iMindMap.

Han døde i 2019, etter et hjerteinfarkt.

## Referanser


## Eksterne lenker
* 
*  Sitater av Tony Buzan, *Wikiquote*
Tone Hellesund

**Tone Hellesund** (fød 1967) er en norsk etnolog som har forsket innenfor tema som kulturelle perspektiver på kjønn, herunder seksualitet og intimitet, i nåtid og fortid. Hun har vist særlig interesse for ikke-normative liv. 

Hellesund er ansatt som professor i kulturvitenskap ved Institutt for arkeologi, historie, kultur- og religionsvitenskap ved Universitetet i Bergen.

Hun har studert sosiologi, historie og etnologi i Bergen, Trondheim og USA. Hun har gjennom sin utdanning og yrkeskarriere befattet seg med forhold som modernitetens kulturhistorie med særlig vekt på kjønn, seksualitet, kropp, enslighet/ugifte og kvinner. Hun tok hovedfag i etnologi i 1995 og arbeidet som fagkonsulent ved Norsk Folkemuseum før hun i 1997 begynte på det fireårige doktorgradsprosjektet *Den norske peppermø – om kulturell konstituering av kjønn og organisering av enslighet*. Hun fikk derfra graden dr.art.

I 2003 ble hun tildelt Meltzers formidlingspris. Hun fikk utmerkelsen for måten hun formidlet innsikter fra doktoravhandlingen sin.
 
Hun har utgitt boka *Kapitler fra singellivets historie* (2003), og vært medforfatter i *Norsk homoforskning* (2001).

Hun var en av feministene bak et opprop for en inkluderende feminisme.

## Referanser
Texas v. White

**Texas v. White** var en viktig rettssak ført i De forente staters høyesterett i 1869. I en avgjørelse med 5 mot 3 stemmer avgjorde Høyesterett at Texas hadde fortsatt å være medlem av unionen, selv etter at Texas sluttet seg til Amerikas konfødererte stater, og at delstaten var under militært styre da handlingene i saken fant sted. Høyesterettsdommen fastslo videre at grunnloven ikke tillot delstater å bryte ut fra USA og at forordningene ved adskillelsen og alt lovverk innen utbryterstatene vedrørende dette, var å anse «fullt ut som en nullitet» («*absolute null*»), det vil si at alle slike vedtak truffet av eller i utbryterstater var å anse som ugyldige.

## Eksterne lenker
* USAs høyesterett, delstaten Texas mot White (engelsk)
Herman L. Løvenskiold

**Herman Leopoldus Løvenskiold** (født 4. februar 1897 på Rafnes, død 16. juli 1982 på Nesodden) var en norsk heraldiker, fotograf, ornitolog og statsstipendiat.

## Liv og virke
Han var odelsarving til herregården Rafnes, som hadde vært i denne grenen av slekten Løvenskiolds eie siden 1782, men den ble solgt ut av familien. Han utdannet seg i Tyskland og tok der en doktorgrad i kjemi. Hans store interesse var fugler og deres liv, så han fikk kallenavnet *Fugle-Herman* (til forskjell fra flere andre i slekten med fornavnet Herman). I moden alder tok han norsk doktorgrad på *Avifauna Svalbardensis* – fuglelivet på Svalbard (1964). Han skrev flere bøker om fugler og naturvern, og var fotograf i Carl Schøyens klassiske bok *Fuglefjell* (1931). 

Løvenskiold hadde også stor interesse for slektshistorie (genealogi) og våpenskjold (heraldikk). I flere år arbeidet han med seglkonservering i Riksarkivet, samt med kopiering av segl fra middelalderen og nyere tid. Han skrev og utga boken ''Heraldisk nøkkel'' som er et systematisk oppslagsverk til de heraldiske figurene (og hjelmtegnene) i våpenseglene som inngår i Riksarkivets seglsamlinger, som totalt omfatter 4400 våpen fordelt på 2350 navn fra 1650-årene til 1900-tallet. Han var i 1969 medstifter av Norsk Heraldisk Forening og dens formann i 1969–1973.

Han samlet segl fra slekten Løvenskiold og var sammen med godseier Axel Løvenskiold, Ask, forfatter til en jubileumsbok om slekten og til et malt og trykt stamtre for den.

Han ble utnevnt til statsstipendiat i 1952.

Herman L. Løvenskiold var innehaver av Kongens fortjenstmedalje i gull, og hadde også flere utmerkelser for innsatsen under andre verdenskrig.

Hans foreldre var stortingsmannen og offiseren Herman Løvenskiold (f. 1869) og Anette Gjertsen (f. 1871). Han var etterkommer etter «Fritz» Løvenskiold og Maren Fransisca Paus, som han eide malte originalportretter av. Han eide også hennes dagbok som er blitt trykt.

## Referanser




## Litteratur
* Sambok 23 bøker av ham. 
* Herman L. Løvenskiold: Heraldisk nøkkel
* Hans Cappelen: «Herman L. Løvenskiold 1897–1982», i *[[Heraldisk Tidsskrift]]* 47, København 1983, side 309
Osloherad

**Osloherad**, opprinnelig **Osló(ar)herað** og før det **Asló(ar)herad**, fra herad (herred) og var en benevnelse fra middelalderen på området rundt Oslo, i hovedsak innenfor dagens kommunegrenser.

Osloherad, sammen med eksempelvis *Skogheimsherad* (Skogheim=Skaugum, altså dagens Asker) og *Bergheimsherad* (Bærum) var en del av det større administrative området Vingulmork, som omfattet i hovedsak dagens Oslo, Akershus, Østfold, Vestfold og deler av Buskerud (Hurum, Lier og Eiker).

## Se også
* Vingulmork
* Herred

## Referanser
Billy Eckstine

**William «Billy» Clarence Eckstein** (født 8. juli 1914 i Pittsburgh, død 8. mars 1993 samme sted) var en amerikansk jazzvokalist, musiker (trompet, trombone, gitar) og bandleder.

Hans førstepris for imitasjon av Cab Calloway i studietiden på Howard University, ga ham plass i Tommy Miles' orkester.

Han var i Earl Hines’ band (1939–43), ledet sitt eget storband (43-47) bestående av
saksofonbesetningen Gene Ammons, Dexter Gordon, Sonny Stitt, Lucky Thompson, Charlie Parker, Wardell Gray, Budd Johnson, Leo Parker; trompetrekken
Dizzy Gillespie, Miles Davis, Kenny Dorham og Fats Navarro, i tillegg til Art Blakey på trommer og vokalistene Lena Horne og Sarah Vaughan.

Senere ledet han en swing- og bebop-kombinerende oktett, før solokarrieren tok over.  

Eckstines innspilling av «I Apologize» (1948) ble til delt Grammy Hall of Fame Award i 1999.

Hans siste innspilling var *I am a singer* (1984).

## Referanser


## Eksterne lenker
*  
*
Skjønnsretten

**Skjønnsretten** var en særdomstol som etter plan- og bygningsloven av 1985, § 60 kunne opprettes særskilt i det enkelte tilfelle av Kommunaldepartementet etter søknad fra en kommune for å avgi skjønn etter loven. 

Domstolen skulle ha fem medlemmer &ndash; formannen med varamann utnevnes av departementet, mens de resterende fire medlemmene utnevnes av tingretten. Formannen og hans varamann må oppfylle de alminnelige krav som gjelder for dommere. I spesielle tilfeller kan departementet bestemme at flere kommuner skal ha en felles skjønnsrett. De nærmere regler for skjønnsrettens behandling av saken finnes i skjønnsprosessloven av 1. juni 1917. Skjønnsretten som særdomstol ble opphevet fra 1. januar 2009 med ny plan- og bygningslov. På opphevelsestidspunktet var det kun tre kommuner som hadde særskilte skjønnsretter - Stavanger, Bergen, og Trondheim. 

Skjønnsprosessloven er generell, og gjelder således også andre former for skjønn hjemlet i andre lover. I andre tilfeller behandles saken i en særlig prosessform, men av de alminnelige domstoler, og retten benevnes således ikke som skjønnsrett. Det er angitt to typer skjønn; Det ene er lensmannskjønn med lensmann og to lekmenn, det andre er rettslig skjønn med dommer og fire lekmenn.

## Litteratur
* Nils Erik Lie *Skjønnsprosessloven - kommentarutgave* Universitetsforlaget 2017 ISBN 9788215026855
* Ot.prp.nr. 45 (2007-2008) s. 285-286. 

## Eksterne lenker
* Plan- og bygningsloven kap. X. (Skjønnsmyndighet)
* Skjønnsprosessloven
ARTEC Boxer

**Boxer** er en europeisk familie pansrede hjulgående kjøretøyer med seks eller åtte hjul.  Opprinnelig var utviklingsprogrammet et samarbeid mellom Tyskland og Storbritannia, men Storbritannia trakk seg og Nederland kom inn.  Sent i 2006 vedtok nederlandske myndigheter å bestille kjøretøyet.  Det er utviklet av ARTEC, et selskap eid av tyske Krauss-Maffei Wegmann og Rheinmetall Landsysteme og nederlandske Stork.

## Historie og utvikling
Boxer ble startet som et utviklingsprosjekt av Tyskland og Storbritannia i november 1999.  Tidlig i 2001 kom Nederland med i programmet.  I 2003, like etter utbruddet av Irak-krigen, trakk Storbritannia seg for å konsentrere seg på sitt eget program, kalt Future Rapid Effect System.  Prototyper ble levert til Tyskland i 2002 og Nederland i 2003.  Produksjonen er planlagt å starte i 2007.

I tysk tjeneste skal Boxer erstatte Fuchs og M113, mens den i nederlandsk tjeneste skal erstatte M577 og støttevariantene av YPR 765.

13. desember 2006 godkjente det tyske parlamentet innkjøp av 272 Boxere til den tyske hæren

Boxer produseres av ARTEC, og utviklingsprogrammet administreres av OCCAR (Organisation for Joint Armament Cooperation).

## Teknisk
Vognføreren sitter framme til høyre i kjøretøyet.

Pansringen er panserstål, med ekstra panserplater skrudd på utsiden.  Disse kan brukes modulært eller byttes etter hvert som de blir skadet.  For tiden brukes det en «sandwich» av stål-keramisk-stål.  Kjøretøyet er beskyttet mot bomblets og stridsvognmine, og mannskapet har hengende seter for å være isolert fra sjokk som kjøretøyet blir utsatt for.

Bestykningen som foreløpig er vist er enten en Heckler & Koch GMG 40 mm automatgranatkaster eller en Rheinmetall MG-3 7,62 mm mitraljøse.

Motoren er en 530 kW MTU dieselmotor, montert framme til venstre i skroget, som er koblet til en automatisk girkasse fra Allison.  Dette driver permanent åttehjulstrekk med uavhengig hjuloppheng og sentralt styrt dekktrykk.

## Varianter
Boxer finnes i forkskjellige varianter alt etter hvilke moduler som er installert.  Kjente moduler inkluderer:
;Kommandovogn:
;Medisinsk støttekjøretøy:
;Logistikkjøretøy:
;Pansret personellkjøretøy: Med plass til åtte utrustede soldater.
;Ambulanse:
;Verkstedvogn:
;120 mm bombekaster:

Modulene tar en times tid å bytte.

## Referanser


## Eksterne lenker
* 
* Fabrikantens hjemmeside
Fylkesvei 6818

**Fylkesvei 6818 (Fv6818)** går mellom Holsand i Skogn i Levanger og Juberg i Frosta kommune.

Før Trøndelag fylke ble opprettet 1. januar 2018 hadde veien betegnelsen fylkesvei 61 (Nord-Trøndelag).

## Kommuner og knutepunkter

## Eksterne lenker
* Vegvesenets vegkart 
*
Stanton Barrett

**Stanton Barrett** (født 1. desember 1972 i Bishop, California, USA) er en fører i den amerikanske motorsporten NASCARs Nextel Cup og Busch Series, og arbeider i tillegg som stuntmann. Han kjører bil #52 Dodge Charger for teamet Ware Racing Enterprises i Nextel Cup, og bil #72 Chevrolet Monte Carlo SS for MacDonald Motorsports i Busch Series.
## Eksterne lenker
* 
* 
*
Elseby den trollkyndige

**Elseby den trollkyndige** (født 1798, død omkring 1849) var en klok kone og folkemedisiner fra Biri. Hun var flink med urter og kjente mange legeråd. Ifølge tradisjonen sanket hun helst urter jonsokmorgenen mens duggen lå på, for da skulle urtene ha ekstra kraft. Ellers fortelles det at hun fikk to bergtatte jenter tilbake til bygda, og at hun kunne mane djevelen.

I folketellinga av 1801 finner vi henne tre år gammel som husmannsdatter under gården Svennes i Biri med navnet *Elsebye Hansdatter*. Faren er Hans Werersen (født omkring 1771), husmann med jord. Moren er Agnethe Povelsdatter (født omkring 1775). 

Elseby konfirmeres i 1814 i Ringsaker kirke med karakter "Meget god kundskab / meget flittig / Meget god Opførsel". Bosted: gården Syljuåshagen i Ringsaker. I 1821 er hun tjenestejente på gården Ulven i Ringsaker.   

28. desember 1821 gifter Elseby seg i Brøttum kirke med snekker og ungkar Johannes Olsen (født i Ringsaker i 1798). Elseby blir etterhvert kjent med den unge unge Anne, og finner henne verdig til å motta hennes kunnskaper om urter og helbredelses-kunster. Anne blir senere landskjent som Anne Brannfjell. 

Ifølge fortegnelsen over Ringsaker-utflyttere flytter Elseby og Johannes til husmannsplassen Benerud i Biri i 1823. Elseby og Johannes' førstefødte kommer til verden 20. april 1824, og får navnet Agnet (Agnethe) etter mormoren sin. Den andre blir født omkring 1827 og får navnet Ole etter farfaren sin. Rundt 1829 får de sønnen Peder.  

Det ser ut til at Elseby og Johannes får skjøte på gården Undsethagen i Biri i 1846, og fra da av blir selveiende gårdbrukere.  

Elseby dør omkring 1849, og enkemannen Johannes gifter seg på nytt i 1851 med Marte Andersdatter (født omkring 1799). De to får ingen barn sammen.  

Rundt 1860 får den eldste sønnen til Elseby og Johannes overta gården Unsethagen. Det vil si at sønnen Ole Johannesen (og hans hustru Johanne Krestiansdatter, født 1838 i Romedal) blir selveiende bønder. Og det vi si at enkmannen etter Elseby, Johannes, blir føderådsmann (og den nye kona Marte, føderådskone) på Unsethagen.  

Ungfolket på Unsethagen, Ole og Johanne, fikk barna Johannes (1860), Hans Petter (1862), Eline (1865), Martinius (1868) og Inga Kristine (1873). Den nesteldste sønnen til Ole og Johanne, Hans Petter, flyttet etter hvert til Tangen på Hedmarken. Hans Petter beholdt etternavnet Hagen (etter gården Unsethagen). Han giftet seg med Johanne Bakken. De fikk 6 barn, Inga Louise, Hjalmar, Gustav Adolf, Ingeborg, Hilda og Ragna. Hans Petter døde 1908. De tre eldste emigrerte til USA, der Gustav ble en kjent arkitekt. Ingeborg ble dikter og kulturpersonlighet, kjent under navnet Ingeborg Refling Hagen (1895-1989). Den yngste, Ragna (1902-1960), giftet seg i Tangen kirke i 1925 med komponisten Eivind Groven.
## Referanser
Olga Barcowa

**Olga Barcowa** er en av detektiven Knut Gribbs hovedmotstandere, en internasjonal eventyrerske og mesterforbryter, skapt av Øyulv Gran i 1929. Hun kalles "Den grønne redsel" på grunn av "sine mørke øynes hypnotiske kraft". I tillegg til Gran har en rekke forfattere skildret hennes meritter i Detektivmagasinet, Knut Gribb-bøkene og NRK radioteatrets hørespillserie om mesterdetektiven.

Iflg. en kortfattet biografi som ble utviklet i forbindelse med hørespillserien er Olga Barcowa  russisk og av adelig familie, gjør krav på å være grevinne (navnet muligens påtatt). Hun er født ca. 1895 i St. Petersburg. 

Antatt medlem av kretsen rundt Grigorij Rasputin 1914-16. I eksil etter revolusjonen i 1917, slo seg ned i Frankrike, opptrådte som hypnotisør og eksotisk danserinne på varieteer, og ledet diverse spiritistiske og parapsykologiske «selskap»; avslørt som svindler i 1922, etterlyst av politiet og gikk under jorden. 

Har siden ledet organisert forbrytervirksomhet – svindel, tyveri, ran, mord, narkotikaomsetning. I Norge en rekke ganger fra 1929. Utmerket forkledningskunstner. Har et konfliktfylt forhold til Ryer, noen ganger spiller de sammen, noen ganger mot hverandre.

Spesialitet: Hypnose og suggesjon.

Signalement: 170 cm høy, mørkt hår, mørke øyne med grønnlig skjær, høye kinnben – «slaviske» trekk, slank og meget elegant.
Skjelnan skole

**Skjelnan skole** ligger i bydelen Kroken i Tromsø kommune.

## Se også
*Krokelvdalen skole
*Kroken ungdomsskole

## Eksterne lenker
* Skolens hjemmeside.